**Cytundeb Hyder Digidol Sir Ddinbych ar gyfer Dyfeisiau a Roddir fel Rhoddion**

Mae Hyder Digidol Sir Ddinbych yn brosiect a ariennir gan Ffyniant Gyffredin Llywodraeth y DU ac a ddarperir gan Cwmpas i ddinasyddion yn Sir Ddinbych.

Nod Hyder Digidol Sir Ddinbych yw cynyddu lefelau cynhwysiant digidol yn Sir Ddinbych. Ei nod yw chwalu'r rhwystrau sy'n atal preswylwyr rhag symud i gyflogaeth ac addysg trwy gynnig cyfres o ymyriadau cynhwysiant digidol uniongyrchol iddyn nhw.

Mae'r rhain yn cynnwys:

Cefnogaeth Ddigidol wedi'i Bersonoli: Cynnig cymorth cynhwysiant digidol un-i-un yn y gymuned. Mae hyn yn cwmpasu sgiliau digidol sylfaenol, mynediad at wasanaethau cyhoeddus, a llythrennedd iechyd digidol, gan gyd-fynd â lansiad ap GIG Cymru.

Cyfleoedd Hyfforddi Cynhwysiant Digidol: Darparu sesiynau hyfforddi mewn lleoliadau cymunedol, sy'n cynnwys cymorth galw heibio a chyrsiau i wella sgiliau cynhwysiant digidol.

Gwasanaethau Cyfeirio: Cyfeirio unigolion at wasanaethau perthnasol ar gyflogadwyedd ac addysg bellach.

Dosbarthu dyfeisiau digidol i bobl sydd mewn perygl o allgáu digidol.

**Cytundeb Offer Digidol**

* Cyfrifoldebau Hyder Digidol Sir Ddinbych
* Er mwyn sicrhau eich bod yn cael y gorau o'r offer, byddwn yn gweithio gyda chi i ddatblygu cynllun i'ch cynorthwyo i ddefnyddio eich dyfais.
* Cynnig hyfforddiant perthnasol i ddefnyddio'r ddyfais fel y bo'n briodol.
* Rhoi tag ased ar y dyfeisiau (os yw'n briodol).

**Eich Cyfrifoldebau**

Mae'r offer yn amodol arnoch yn cytuno i'r amodau a nodir yn y ddogfen hon, darllenwch y ddogfen hon yn ofalus cyn ei llenwi a'i dychwelyd atom.

* Mynychu gweithdy 'Learn My Way'.
* Mynychu unrhyw hyfforddiant ychwanegol a gytunwyd ar sgiliau a hyder digidol.
* Defnyddio'r offer at ddibenion cyfreithlon yn unig ac i beidio â chyrchu unrhyw gynnwys anghyfreithlon yn fwriadol.
* Peidio â chael gwared ar yr offer, ei roi fel rhodd neu ei ailwerthu o fewn 12 mis i'w dderbyn.
* Cytuno i gymryd rhan mewn sesiwn dal i fyny yn y dyfodol a/neu arolwg ar ôl tri mis i gael adborth ar eich defnydd o'r offer a'r gwahaniaeth y mae wedi'i wneud i chi.

**Cymorth Technegol**

Ni all Hyder Digidol Sir Ddinbych ddarparu cymorth technegol ar gyfer eich offer nac ar gyfer problemau cysylltedd a brofir. Rydym yn disgwyl i chi reoli eich dyfais/dyfeisiau. Gan fod y dyfeisiau hyn wedi'u rhoi fel rhodd yn hytrach nag wedi'u benthyca, nid ydynt ar ein system reoli, felly ni fyddwn yn gallu ailosod dyfeisiau na dileu cyfrifon lle mae cyfrineiriau a chyfringodau wedi'u colli neu eu hanghofio.

**Costau Cysylltiedig**

Mae'r offer yn cael ei roi i chi yn rhad ac am ddim. Mae unrhyw gostau rydych chi’n dewis eu talu wrth ddefnyddio'r offer yn dod o'ch poced eich hun. Mae hyn yn cynnwys mynediad i'r rhyngrwyd, costau data, yswiriant, meddalwedd, apiau, trwyddedau a thanysgrifiadau.

**Cysylltedd Data**
Mae partner Cymunedau Digidol Cymru, sef Good Things Foundation yn darparu data, negeseuon testun a galwadau ffonau symudol am ddim i bobl mewn angen trwy'r [Banc Data Cenedlaethol](https://www.goodthingsfoundation.org/databank/). Gall sefydliadau cymunedol, unwaith y byddant yn Ganolfan Cynhwysiant Digidol, wneud cais i gael mynediad i'r banc data, gan eu galluogi i ddarparu data i bobl sydd ei angen yn eu cymunedau. Gall ein Hyfforddwyr Hyder Digidol Sir Ddinbych eich rhoi mewn cysylltiad â Chanolfan Cynhwysiant Digidol leol.

**Perchnogaeth**

Bydd y ddyfais yn ased a fydd yn cael ei thagio ac at ddibenion archwilio bydd gwybodaeth lawn am gofrestru'r ased ynghlwm yn ogystal â chopi o'r cytundeb hwn.

**Ynglŷn â'r dyfeisiau**

Nid yw Hyder Digidol Sir Ddinbych yn gyfrifol am atgyweirio neu amnewid unrhyw ddyfeisiau neu berifferolion a roddwyd fel rhoddion sy'n ddiffygiol wrth eu derbyn neu sy'n mynd yn ddiffygiol. Nid oes gwarant yn cael ei darparu gyda'r dyfeisiau hyn.

Cyfrifoldeb y derbynnydd yw sicrhau bod dyfeisiau’n cael eu cynnal yn barhaus.

|  |
| --- |
| **Manylion y person sy'n derbyn offer** |
| Enw |  |
| Cyfeiriad |  |
| Sir |  |
| Cod post |  |
| Enw Cyswllt  |  |
| Cyfeiriad E-bost Cyswllt |  |
| Rhif Ffôn Cyswllt gwaith |  |
| Sefydliad Cyfeirio  |  |
| Rhif Cyfeirnod y Cais  |  |

|  |
| --- |
| **Derbyn Offer** |
| Darllenwch y ddogfen hon yn llawn. Ychwanegwch eich manylion isod a chadw copi ar gyfer eich cofnodion.I gadarnhau derbyn, e-bostiwch gopi o'r ddogfen hon wedi'i chwblhau yn ôl i [insert DCD Adviser email address]. Trwy ddychwelyd y ddogfen hon, rydych yn derbyn yr amodau a nodir yn y ddogfen hon.  |
|  |
| Enw mewn Priflythrennau: |
| Llofnod: |
| Dyddiad: |

**Cofrestr Asedau**

Dylech gynnwys rhestr o'r dyfeisiau (gan gynnwys rhifau asedau) a ddarparwyd.

|  |  |  |  |
| --- | --- | --- | --- |
| Gwneuthuriad | Model | Rhif yr ased | Dyddiad cyflwyno |
|  |  |  |  |
|  |  |  |  |

**A yw'r gofrestr asedau wedi'i diweddaru?** Ydy / Nac ydy